อาการ-ตาฟางข้างขวา ตาแดง(ตลอดช่วงที่มีอาการ)-ปวดหัวรุนแรงข้างขวา,ปวดเบ้าตารุนแรงข้างขวา,น้ำมูกไหล ( เป็นบางวัน )สิ่งเร้าที่พอจับทางได้คือ-อยู่กลางแจ้งนาน หรือจ้องหน้าจอนาน (แต่จะเกิดอาการหลังจากกิจกรรมประมาณ 1-2วัน )-นอนไม่เป็นเวลา (ทำงานเข้ากะ)มีอาการ ระยะเวลาประมาณ 1 สับดาห์ แล้วจะหายไปเอง1-2เดือนจะมีอาการอีกอยากทราบแนวทางรักษาและป้องกันครับ
สวัสดีค่ะ จากอาการปวดหัวและปวดตา ดังกล่าวมา นึกถึงสาเหตุจาก-ปวดหัวคลัสเตอร์ คือ ภาวะปวดหัวรุนแรงที่เกิดขึ้นอย่างกะทันหัน โดยผู้ป่วยจะรู้สึกปวดหัวข้างเดียว หรืออาจปวดบริเวณรอบดวงตา ซึ่งอาจเกิดต่อเนื่องนานหลายชั่วโมง และอาจเกิดขึ้นหลายครั้งภายในวันเดียว โดยในขณะที่ปวดหัวอาจมีอาการอื่น ๆ ร่วมด้วย เช่น ตาแดง น้ำมูกไหล เวียนหัว เป็นต้น จากอาการที่กล่าวมา เป็นไปได้มากที่สุด-ปวดหัวจากการใช้งาน คือปวดกล้ามเนื้อที่อยู่รอบๆศีรษะ สัมพันธ์กับการใช้งานสายตา-ปวดไมเกรน มักปวดข้างเดียว มีคลื่นไส้ อาจมีสิ่งกระตุ้นเช่นแสง ถ้าจ้องแสงนานๆอาจทำให้ปวดได้มากขึ้น-ปวดจากอาการในสมอง เช่นมีเนื้องอกในสมอง มักจะต้องปวดรุนแรง ปวดมากขึ้นเรื่อยๆ ปวดมากตอนเช้าและมีอาเจียนพุ่งแนะนำพบแพทย์เพื่อตรวจร่างกายให้ได้การวินิจฉัยที่แน่นอนก่อนหากพบว่าเป็นปวดหัวคลัสเตอร์จริง การรักษามักใช้ยาในกลุ่มเดียวกับยารักษาไมเกรน เช่น ยาแก้ปวดกลุ่มแก้อักเสบที่ไม่ใช่สเตียรอยด์ หรือยาทริปแทน ยาไดไฮโดรเออร์โกตามีน (แต่ไม่สามารถใช้ร่วมกับยากลุ่มทริปแทนได้) หรือยากันชักบางชนิดอย่างโทพิราเมท และหลีกเลี่ยงปัจจัยกระตุุ้น เช่น การสูบบุหรี่ การดื่มแอลกอฮอล์ กลิ่นฉุน เช่น น้ำหอม สี น้ำมันเบนซิน เป็นต้น และความร้อน